王仁求碑 王仁求碑即大周故河东州刺史之碑位于云南省安宁市县街街道小石庄村西南的葱蒙卧山中的碑苑内立于唐武周圣历元年年是目前云南昆明地区唯一留存的唐碑年被国务院公布为第六批全国重点文物保护单位 从碑文中可知王仁求生于唐太宗貞觀四年年卒于唐高宗咸亨五年年安宁郡人祖籍山西太原咸亨三年以阳瓜州今巍山彝族回族自治县北刺史蒙俭为首的大姓贵族的叛乱王仁求率地方武装助唐平叛立下战功被武则天封为河东州刺史王仁求死后其子王善宝立碑歌颂其父亲功德由闾丘均撰文王善宝书丹清代乾隆五十二年年时任云南布政使的金石学家王昶查阅志书遂派人寻找王仁求墓因墓而得碑经其传拓考释后此碑大显于世 王仁求碑通体为红砂石刻赑屃底座通高米碑身高米宽米厚米碑半圆首高米径米上雕有双龙及一佛龛龛内刻二佛像头部已毁额题刻大周故河东州刺史之碑行个楷书大字碑文行行字计字皆为楷书碑文中有多达多个则天文字具有很高的历史与书法艺术价值年建成碑苑将碑移至院内亭中保存 碑文 大周故河东州刺史之碑 唐朝故使持节河东州诸军事河东州刺史上护军王府君碑铭并序 成都闾丘均文长子云麾将军行左鹰扬卫翊府中郎将使持节河东州诸军事兼河东州刺史上轻车都尉新昌县开国子公士王善宝自书 夫神有所服谓之威名有所宗谓之德威非大者则不能以率服德非厚者则不能以独宗是故灵凤腾绝于云气附从众鸟猛虎耽踞于山林震恐百兽岂其缂饰毛羽以求嘉类之殊磨利爪牙以取雄群之势盖云才力所素出苞象所自全固其然也抑闻赭汗明珠多从于西域异物奇玩必致于南州期于服用法驾充光内府千金是资万乘为器者何必顾池隍而先贵黜幽荒而靡录哉 君讳仁求安宁郡人也其胄出于太原因迁播而在焉十有余世氏族之系肇命王子著显之美称高汾晋若忠节义气祖缵于家风佐代经时历书于史笔被知今古无及其详昔有夏之衰弃稷不务至乎不窋用失其官自窜于戎狄之间莫怠于先君之业守以敦笃奉以忠信奕世载德不忝前人拟之其伦庶以匹合清懿有瞩所居必闻而太伯逃吴文身之风既习少卿降虏毳幕之化无违夫岂厌好典文甘心朴野事有与适安土恒尚其宜时或可从爱礼必同其欲祖漏随别驾斡具英爽风理轩迈鹰扬推于显化骥足整于长途转随大都督身日律度材者梓漆刘弘望贤于十部陶侃荣重于八州君遇行运之秀德膺鬼神之灵会道与其貌天澶乃聪明月在怀环宝溢目谓海盖广宏量停澹而愈深谓山盖高岩谷隆邈而难仰智则有达明则能通推可而斯行择善而后动不事于所欲不为于所求和说所以久持贞果所以立断伦叙多其信行州里高其义声君有运理群物之才怀嘉保边裔之略无待累次宜综藩条出身使持节河东州诸军事河东州刺史加上护军由乎大翼负风凌而池以绝奋巨鳞激水期孟孟诸而一宿若乃训以生聚之方开其资财之道颛川泽之利管山林之饶内足以养老尽孝外足以事上供税力役齐平教化清静通其变使人不倦爱其费使人以时赏及牛马恩肥土域庶心咸服异俗争归初之将求宠于大国以和其民人招慰奏置姚府以西廿余州俾睦其德贪戾君长负远放命灾我城邑延我平人阳瓜州剌史蒙俭实始其乱咸亨之岁犬羊大扰枭将失律元凶莫惩君武则唬阚义以愤惋擐犀衣以奋击驱虎旅而先登灭其猖狂之种歼厥逋诛之师遐垠是赖到于今而克宁勋在王室藏于盟府则侯子绮吾破虏截级中国蒙其惠帝主劳其身曾何足尚严遵所谓周密无形为计谋主坚强不变为国家柱者己呜呼舟日故矣谁留于变化梁其坏乎己非于畴昔圣贤皆死而道谓何粤咸亨五年八月十五日疾而终春秋廿廿四长子云麾将军行左鹰扬卫翊府中郎将使持节河东州诸军事河东州刺史上轻车都尉新昌县开国子公士善宝炳灵滇水降神禺山端俨有望简贵不杂音仪朗乎秋月词令润乎春云如兰之精犹金之利能慈能惠不忌不克诚立无易于暗昏言出必应于远迩故能保世滋大昭前之光鸣将惊人飞而食肉张博望收庸于属国魏献子受钱于和戎功熙亮彩职庀中外虽则符守方镇恒以宿卫京都至于朝廷班爵之仪彝伦上下之序乐悬礼物之数军麾国宪之容莫不悉怀胸襟流入骨髓乃感念追远永言孝思污隆适从无所失道则时兼有执而能修张于神明之器附于绞衾之物崇其封茔设此铭表郁郁润泽白虎之候可占洪洪博平雄龙之象终吉故其土性淳质有如上代安错仪轨弗践终经闻斯行诸宜我告始则知礼敬合葬自周公而乃来古不高坟傅孔丘而共立固非率而作者聊使于事业迹而用者遂成于典谟夫身已没而名不尽世弥久而功俞劭凡百彦哲乎镌纪一称至行二美具存爱之斯录之矣敬之斯尽其道焉 铭曰先王疆理其义宾睦小子守终纯固振鳞洪波骧首而路开置郡道招携款慕平此凶骄扫兹氛露高烈时畅懋赏帷嘉敦爱种落辅助邦家曾闻仁善享寿宜遐奈何不续黄鸟嗟嗟先以远日安其宅兆墓门将闭阴堂不晓幂漠陇烟哀栖山鸟行人堕泪空见铭表 圣历元年正月拾柒日葬其年拾柒日立